Clarens-bejaarde dood aangetrefArgieffoto van die Clarence-omgewing Daniel Meyer Wybenga (69) is Maandag dood aangetref in sy huis in die rustige toeristedorpie Clarens in die Vrystaat. Wybenga is ‘n afgetrede Afrikaanse-professor en het die bynaam “Poekie” gehad. Sy vrou is n paar jaar gelede aan borskanker oorlede. Sy was ‘n bekende resensie skrywer. Sers. Majang Skalkie, ŉ provinsiale polisiewoordvoerder, het Dinsdag gesê Wybenga se liggaam is op sy badkamervloer aangetref met sy hande en voete wat met toue vasgebind is. Daar word vermoed dat hy verwurg is. Volgens Skalkie het Wybenga alleen gebly. “Die slagoffer se goudkleurige Toyota Corolla, selfoon en hoëtroustel is gesteel,” het Skalkie gesê. Die polisie ondersoek ŉ saak van huisbraak, moord en motordiefstal. Niemand is nog in verband met die moord in hegtenis geneem nie.